Rikunarita-ORG/Wikinium huggingface dataset:
# Corea dal Sid

|  |
| --- |
| **대한민국**
大韓民國
**Daehan Minguk**
Republica Corea  |
|

|  |  |
| --- | --- |
|  |  |
|  |  |

 |
| **Lingua uffiziala** | Corean |
| **Chapitala** | Seoul |
| **Furma da stadi** | Republica presidiala |
| **Schef da stadi** | President Lee Jae-myung |
| **Schef da la regenza** | Primminister |
| **Surfatscha** | 99.392 km² |
| **Abitants** | 51628117 (2022) |
| **Spessezza** | 507 abitants per km² |
| **Munaida** | Won |
| **Independenza** | 15 d'avust 1948 |
| **Imni naziunal** | Aegukga |
| **Zona d'urari** | UTC+9 |
| **Numer da l'auto** | ROK |
| **TLD d'internet** | .kr |
| **Preselecziun** | +82 |
|  |

La **Corea dal Sid**, uffizialmain la **Republica Corea**, è in stadi situà sin la peninsla coreana en l'Asia orientala.

Al nord cunfinescha la Corea dal Sid sin ina lunghezza da 243 km cun la Corea dal Nord, il stadi socialistic. Ils dus stadis èn vegnids fundads l'onn 1948 a l'entschatta da la guerra fraida, e la divisiun è vegnida cementada en la guerra da Corea seguenta. En l'ost cunfinescha la Corea dal Sid cun il mar da l'ost, el sid cun la via da la Corea ed en il vest cun la mar melna. La chapitala è Seoul.

## Nums dal stadi

Il num uffizial è Republica Corea, pil pli vegn dentant duvrà la noziun Corea dal Sid. Per corean sa numna il stadi *Daehan Minguk* (corean: 대한민국; chinais: 大韓民國; rum.: Gronda Republica da Han). En general vegn dentant era en Corea duvrada la noziun curta *Hanguk* (한국, 韓國, Naziun da Han) u *Namhan* (남한, 南韓, Han dal sid). En la Corea dal Nord vegn la Corea dal Sid numnada *Namchosŏn* (남조선, 南朝鮮, Joseon dal sid), cunquai che Corea vegn numnà differentamain en ils dus stadis.

## Geografia

La Corea dal Sid è la part dal sid da la peninsla coreana. La cuntrada sa cumpona per part da muntognas cun guaud en l'ost e planiras abitadas spessamain lung la riva en il sid ed en il vest. La surfatscha è 99.392 km², dals quals 290 km² èn surfatschas maritimas. La Corea dal Sid è cunquai pli che duas giada pli gronda che la Svizra

## Clima

La Corea dal Sid giascha en la zona temprada, ins chatta quatter differentas stagiuns. Excepziuns èn intginas valladas subtropicas en il sidost.

La Corea dal Sid vesì dad in satellit
# Lingua russa

| Russ русский |
| --- |
| Pajais | Russia |
| Pledaders | 280 milliuns |
| Tipologia | SVO |
| Classificaziun |
|
- Linguas Indo-Europeas 0- Linguas slavas 00- **Russ** |
| Status uffizial |
| Uffizial en |  Russia |
| Codes da lingua |
| ISO 639-1 | ru |
| ISO 639-3 | rus |
| IETF | ru |
| Exempel |
|
Все люди рождаются свободными и равными в своем достоинстве и правах. Они наделены разумом и совестью и должны поступать в отношении друг друга в духе братства. |

La **Lingua russa** (russ: *русский*) è la lingua uffiziala da la Russia, da la Bielorussia, dal Kasachstan, da la Kirghisia e da la Turcmenia ed ina lingua parziala da la Georgia, da l'Ucraina e da la Moldavia.

Il linguatg russ vegn discurrì da passa 300-350 milliuns persunas.

Distribuziun dal russ